Naruhito

egungo Japoniako enperadorea (天皇 tennō) da, 126. enperadorea oinordekotza tradizionalaren arabera. 2019ko maiatzaren 1ean koroatua, egungo estatu-buruen artean, "Enperadore" titulua duen bakarra da.

 Biografia 
1960ko otsailaren 23an jaio zen. Akihito enperadorearen eta Michiko Shōda enperatrizaren semea da. Ikasketak egin zituen Oxfordeko Unibertsitatean eta 1989. urtean graduatu zen. Adin nagusitasunera iritsi zenean, Japoniako tronurako oinordeko izendatu zuten. 1993. urtean Masako Owadarekin ezkondu zen. 2019an aitak abdikatu ondoren, enperadore egin zuten Tokioko jauregi inperialean eta ordutik aurrera, Reiwa aroa hasi zen ("Harmonia ederra").

 Ezkontza eta oinordekotza 
Naruhito printze oinordekoak eta Masako Owadak elkar ezagutu zuten 1986an. Te zeremonia bat izan Tokion, familia inperialak ongi etorria egiteko Espainiako Elena Borboikoari (Juan Carlos I.a orduko erregearen alabari), eta han gonbidatu ugarien artean Masako zegoen. Sei urteko harreman baten ondoren, 1993ko urtarrilean ezkontza konpromisoa iragarri zuten. Urte berean ezkondu ziren, 800 gonbidatu izan zituen ekitaldian. 

Alaba bakarra izan du bikote inperialak, Aiko Toshi printzesa (2001an jaioa). Alabaren jaiotzak, ezkondu eta zortzi urte baino gehiagora gertatu zenak, eztabaida bizia piztu zuen Japonian, emakumezko bat ezin baita estatuburu subirau izan gizonezko enperadore baten pareko, lege saliko bat baitago indarrean. 1947ko Etxe Inperialaren Legea aldatu egin beharko zen emakume batek Krisantemoaren Tronua hartu ahal izateko, baina 2025 bitartean ez da aldaketa hori gauzatu, nahiz eta inkesten arabera japoniar gehiengoak hala nahiko lukeen. Gauzak honela, 2025ean, tronuaren oinordeko legal eta izendatua ez da Aiko, Naruhitoren alaba, baizik eta enperadorearen iloba bat, Hishahito printzea.

 Erreferentziak 

 Kanpo estekak 

Kategoria:Tokiotarrak
Kategoria:Japoniako enperadoreak
Kategoria:Oxford Unibertsitateko ikasleak
Kategoria:Japoniako sintoistak